Magyar Meteorológiai Társaság

**JEGYZŐKÖNYV**

évzáró közgyűlés, 2014. december 11. 14:00

ismételt évzáró közgyűlés 2014. december 11. 14:40

1024 Budapest, Kitaibel Pál u. 1. (Országos Meteorológiai Szolgálat, Díszterem)

A 14:00 órától kezdődő évzáró közgyűlésen megjelent tagok száma nem érte el a teljes tagság 50%+1 főnek megfelelő arányát, így a közgyűlés nem minősült határozatképesnek. Az ismételt közgyűlés 14:40 perckor vette kezdetét.

A fennmaradó 40 percben két szakmai előadást hallgattunk meg. Elsőként Steiner-díjasunk, Tasnádi Péter tartotta meg szakmai előadását, majd Bihari Zita beszélt kiküldetéséről.

Az ismételt közgyűlésen a tagok egyhangúan elfogadták levezető elnöknek Kovács Lászlót, jegyzőkönyvvezetőnek Vincze Enikőt, jegyzőkönyv-hitelesítő személyeknek pedig Ihász István és Pappné Ferenczi Zita tagokat.

**Napirendi pontok**

1. Beszámoló az elmúlt év legfontosabb eseményeiről, a Társaság pénzügyi helyzetéről
2. A 2014. évi Hille Alfréd Ifjúsági Pályadíj átadása
3. Emlékezés a 2014-ben elhunyt tagtársainkra
4. Születésnaposok köszöntése
5. Egyebek
6. A Közgyűlés bezárása

A Közgyűlés a napirendi pontokat egyhangúan elfogadta.

1. Beszámoló az elmúlt év legfontosabb eseményeiről

Németh Ákos, a Társaság főtitkára megtartotta előadását az MMT 2014-es évének eseményeiről. Beszámolt az MMT rendezvényeiről, a tisztújítás eredményeiről, valamint összefoglalta az évben elért sikereket és a még ránk váró feladatokat is. Tájékoztatást nyújtott a Társaság pénzügyi helyzetéről is. A beszámoló végén kitért az MMT 90 éves jubileumára, melynek kapcsán 2015 januárjában ünnepséget szervezünk.

A Tagság a főtitkár szakmai és pénzügyi beszámolóját 1 tartózkodás mellett elfogadta.

A Tagság egyhangúan elfogadta, hogy a tisztújítás során kijelölt új tisztségviselők személyéről egyetlen szavazáson belül döntsünk.

A Tagság egyhangúan elfogadta a tisztújítás során kijelölt új tisztségviselőket.

A szavazást követően Németh Ákos ismertette egy új területi csoport megalakításának tervét: Eger-Bükkvidék, mely felvetés Mika János kezdeményezése. A Tagság az új területi csoport alapítását kézfeltartással, 1 tartózkodás mellett elfogadta.

2. A 2014. évi Hille Alfréd Ifjúsági Pályadíj átadása

Németh Ákos ünnepélyes keretek között átadta a Hille díjat, melyet 2014-ben Gaál Nikolett Tímea vihetett haza.

3. Emlékezés a 2014-ben elhunyt tagtársainkra

Azon szerencsés évek egyikét zárhattuk, melyben nem kellett senkit említenünk ezen napirendi pont alatt.

4. Születésnaposok köszöntése

13 tagunk töltötte be 2014-ben legalább a 80. életévét, őket köszöntöttük pár percben.

5. Egyebek

Két új tagfelvételi kérelem érkezett: Marton Annamária és Dávid Réka Ágnes. A Tagság egyhangúan elfogadta felvételüket.

7. A Közgyűlés bezárása

Kovács László megköszönte a részvételt, majd lezárta a közgyűlést.

Budapest, 2015. január 06.

|  |  |  |
| --- | --- | --- |
|  |  |  |
| Dunkel Zoltán dr.  elnök |  | Vincze Enikő  jegyzőkönyvvezető |
|  |  |  |
| Pappné Ferenczi Zita  jegyzőkönyv-hitelesítő |  | Ihász István  jegyzőkönyv-hitelesítő |

Melléklet: jelenlévők névsora